af tl nl af de af en af en en en en af en en nl af af en af en nds en af en nl en zh af ja af en nl af en en nl en fr nl nl en en en en de nl en en zh zh en nl fr nl af fr fy en nl nl en en ru es nl nl fr nl en oc nl en ru es nl fr af en nl nl ru en fr nl en nl nl ru es fr nl en en en nl en af en nl en nl nl en en af en nl en af en af en nl en nl en nl en nl en fr en af en en af en af en nl en af en af af nl en af en en en en en en en en en en en en en en en en nl af af nl es nl af de af en
Wat gebeur die week by ons – 8 Mei 2016 | NG Witpoortjie
Op pad, gestuur deur die Here
Ek was bly toe hulle vir my gesê het :
“Kom, laat ons na die huis van die Here gaan.”
HARTLIK WELKOM BY DIE EREDIENSTE -
ONS IS BLY DAT U HIER BY ONS IS!
Nuwe intrekkers kan ‘n kaartjie by die toonbank in die voorportaal invul.
Die verheerlikte Christus woon deur sy Gees in sy gemeente.  Handelinge 1 : 1-8; 2 : 1-13.  (Nagmaal.) Dankie aan die Orpa- en Elizabeth groepe vir tee, koffie en verversings na die diens in die konsistorie.)
Kom ons werk saam aan die uitbreiding van die evangelie!  Kolossense 3 : 1-17.
Kleuterkerk in die voorportaal van die saal : Voorskool tot en met graad 3.
Kategese : Na die erediens, kom hulle in die kerk bymekaar.
BASAAR 14 MEI 2015
“DIE HEILIGE GEES RUS ONS TOE OM TE GETUIG VAN ONS VERLOSSER”
Kom ons gebruik hierdie pinkstergeleentheid om meer en meer onder die heerskappy van die Heilige Gees te leef.
PROGRAM VIR DIE WEEK
Kategese na die oggenddiens in die kerk.
Jeug na die aanddiens.
Voedselvoorsiening : Dr. Havinga. 85 kinders.
Orpa-groep.  (16 Mei Martha; 23 Mei Elizabeth.)
Handelinge 1 : 1-8.
Verkoping van tweedehandse goedere.
Handelinge 1 : 4-5; 2 : 1-8; 12-21.
Toegerus deur die Heilige Gees.
Handelinge 1 : 12-14; 2 : 37-42; 4 : 23-31.
Die gemeente ‘n gebedsgemeenskap.
Handelinge 9 : 1-18.
Uitverkore tot ‘n werktuig.
LIEF EN LEED :  Aan almal wat vandag of in die komende tyd verjaar, word ‘n baie geseënde nuwe lewensjaar toegewens. Baie geluk aan tannie Annette Vercuil wat op 11 Mei 82 jaar oud is en oom Doep du Plessis van Mimosastraat 40, wat op 14 Mei 81 jaar oud.
Voorbidding word gevra vir heelwat mense wat siek, verswak en eensaam is.
† Dawie Smit van Lovedalelaan 01, is Maandagmiddag oorlede.  Ons innige simpatie met Henna en familie.  082-625-3650.
Kosvoorsiening : Dr. Havinga : Donasies van R5 of meer word gevra.
Rekenaarprojek : Donasies van penne, potlode en skrifte word gevra.
AANKONDIGINGS VIR U DAGBOEK
Sondag se eredienste : Baie dankie aan almal wat op een of ander wyse gehelp het om van hierdie erediens ‘n sukses te maak.  Baie dankie aan Marié Pretorius vir vandag se blomme. (15 Mei Annetta Augustyn; 22 Mei Judy Jordaan.)
Water!  Die projek word gestaak. Ons het nie meer ‘n afsetpunt vir die bottels nie.
BASAAR : 14 MEI 2016 : Die basaar was verledejaar ‘n baie groot sukses!  Ons wil baie graag voortbou op daardie mooi poging. Kontantbydraes van R60 of meer word gevra.  Almal wat kans sien om pannekoek te bak, kan hulle name vir Debbie (073-169-5951) of Rosmé (082-877-8041) gee.  Bydraes vir die handwerktafel word ook gevra.  Voltooide artikels kan by die kerkkantoor ingehandig word.  Bestanddele soos eiers, suiker en meel vir die pannekoek sal welkom wees.  Ons soek ook bydraes vir die witolifanttafel.  Tweedehandse artikels wat nog in ‘n werkende toestand is en nie meer gebruik word nie kan gegee word. U kan ook tweedehandse tydskrifte en boeke bring.  Koeverte gaan uitgedeel word vir borge van 1 kg. wors of maalvleis.
Tweedehandse klere : Baie dankie aan almal wat gereageer het en tweedehandse goedere gebring het.  Ons het egter nog baie meer nodig, so ons vra maar weer om daardie goed te bring wat nie meer in gebruik is nie.
Fondsinsamelingskomitee : Die kerkraad wil graag ‘n fondsinsamelingskomitee op die been bring.  Enige persoon wat op so ‘n komitee wil dien, of wat moontlik voorstelle het hoe om die kerk se inkomste te verhoog, kan met Dr. Japie, enige kerkraadslid of met die kerkkantoor in aanraking kom.
Noodspens : Die noodspens ondervind self ook nood, omdat ons nie bydraes van nie-bederfbare voedsel onvang nie.  Ons maak staat op u hulp, asseblief.
Herkiesing van kerkraadslede : Op ‘n kerkraadsvergadering soos gehou op 4 Mei 2016, is die volgende persone herkies.  As diakens – M.H. du Preez; M. Botha en C.H. Briedenhann.
Verlof : Dr. Japie Steyn : 15 Mei-5 Junie 2016. Dr. Adré van den Berg en Ds. Willie du Toit gaan die eredienste lei.
Nuus uit die pastorie : Ons deel graag die vreugde met u dat ons jongste, Japie, DV op 21 Mei in Portland, Amerika met sy liefde van 4 jaar, Audrina de Moss gaan trou. Ons vlieg DV op 15 Mei na die VSA via London. Op hierdie stadium is ons meer bang as opgewonde! Ons glo die Here het hulle na mekaar gelei. Ons harte is baie seer dat hulle daar gaan bly en ‘n lewe saam bou. Ons grootste wens was nog nooit om die VSA te besoek nie, maar ons is nou oud genoeg dat ons kinders vir ons besluit! Ons glo die Here sal Sy hand oor ons hou en dat ons die ondervinding positief sal ervaar. U as gemeente sal ook hierdie tyd in ons gebede wees. Liefdegroete, Japie en Joey.
BID VIR DE NASIES
Suid-Korea : Suid-Korea is die enigste Asiese land met ‘n redelike mate van Christene (± 30%) en is ook naas die VSA die tweede grootste stuur-nasie wat sendelinge uitstuur.  Die ondertekende handelsooreenkomste met Iran, bied nie net wonderlike besigheidsgeleenthede vir sakelui in beide lande nie, maar bied ook moontlikhede vir Suid-Koreaanse Christen-sakemanne om doelbewus na geleenthede te soek om hul besighede as ‘n platform vir sending te gebruik.
Suid-Korea bid ook ernstig vir Noord-Korea en sy Christene.  Iran en Noord-Korea is bondgenote en net die toekoms sal leer of Iran werklik van plan is om te help met die implementering van die resolusies van die VN se veiligheidsraad wat streef na die kernkrag-ontwapening van die Koreaanse skiereiland.  Hassan Rouhani, Iran se president, het gesL hulle streef na “ ‘n wLreld sonder enige wapens van massa-vernietiging, met veral die Koreaanse skiereiland en die Midde-Ooste vry van vernietigende wapens.”
Dat die Iran-Suid-Korea betrekkinge geestelike vrug dra;
Vir geleenthede vir Suid-Koreaanse Christene om die Goeie Nuus met Iraniërs te deel;
Dat die globale kerk Suid-Korea sal help om uit te reik na Noord-Korea.
“Jesus het nie ‘n sendingopdrag vir sy kerk gegee nie; Hy het die kerk gevorm vir Sy sendingopdrag.  Sonder die sendingopdrag, is ‘n kerk nie ‘n kerk nie – dit is slegs ‘n groep ongehoorsame Christene wat saam kuier.”
← Wat gebeur die week by ons – 24 April 2016??
Wat gebeur die week by ons – 15 Mei 2016 →